open-index/open-wikipedia-markdown huggingface dataset:
ประชาธิปไตยอันมีพระมหากษัตริย์ทรงเป็นประมุข

**ระบอบประชาธิปไตยอันมีพระมหากษัตริย์ทรงเป็นประมุข** (ในตำรารัฐศาสตร์ไม่มีคำภาษาอังกฤษ แต่สำนักงานคณะกรรมการกฤษฎีกาใช้ว่า Democratic form of Government with the King as Head of State) เป็นชื่อเรียกระบอบการปกครองในประเทศไทย ที่รวมเอาทั้งรูปแบบการปกครอง (form of government) ประเภทประชาธิปไตยโดยมีรัฐสภา (parliamentary democracy) กับรูปแบบรัฐ (form of state) ไว้ในคำเดียวกันอีกด้วย 

## ความหมาย
สำหรับที่มานั้น วลีที่ว่า "ระบอบประชาธิปไตยอันมีพระมหากษัตริย์ทรงเป็นประมุข" เพิ่งจะมีขึ้นในรัฐธรรมนูญแห่งราชอาณาจักรไทย พ.ศ. 2492 โดยบัญญัติไว้ในมาตรา 2 ความว่า "ประเทศไทยมีการปกครองระบอบประชาธิปไตย มีพระมหากษัตริย์เป็นประมุข" สมศักดิ์ เจียมธีรสกุล นักวิชาการด้านประวัติศาสตร์ ได้ให้ความเห็นไว้ว่า รัฐธรรมนูญฉบับดังกล่าวร่างขึ้นภายใต้อิทธิพลของพลังอนุรักษนิยม แต่การปรากฏขึ้นครั้งแรกนี้ ยังไม่ได้ยืนยันความเป็นชื่อเฉพาะของระบอบการปกครองแต่อย่างใด หากแต่การปรากฏขึ้นซ้ำในภายหลัง คือ รัฐธรรมนูญแห่งราชอาณาจักรไทย พ.ศ. 2511 และ พ.ศ. 2519 เป็นสองฉบับแรกที่ยืนยันความชอบธรรมของ "ระบอบประชาธิปไตยอันมีพระมหากษัตริย์ทรงเป็นประมุข" สมศักดิ์ได้ให้ความเห็นไว้อีกว่า หน้าที่ (function) ของการยืนยันในสองฉบับมีความต่างกัน โดยฉบับ พ.ศ. 2511 เพื่อต่อต้านการเมืองและพรรคการเมืองสมัยใหม่ที่เพิ่งปรากฏตัวขึ้น และฉบับ พ.ศ. 2519 เพื่อต่อต้านฝ่ายซ้าย ด้านณัฐพล ใจจริง เขียนว่า คำนี้เป็นคำเรียกคติ "อเนกชนนิกรสโมสรสมมติ" ที่ใช้รวมกันกับระบอบเผด็จการทหาร

อีกประการหนึ่ง คำว่า ประชาธิปไตยในประกาศคณะราษฎรเมื่อปี 2475 ใช้ในความหมายว่า สาธารณรัฐ

## ความเป็นประมุข
สำหรับกรณีของประเทศอังกฤษซึ่งถือเป็นตัวอย่างของประเทศที่ยังคงมีพระมหากษัตริย์เป็นประมุขนั้น Penny Junor นักเขียน และนักหนังสือพิมพ์ ได้ให้ความเห็นไว้ในหนังสือของเธอว่า  

ทั้งนี้ หากกล่าวถึงการเป็นประมุขในทางพิธีการของระบอบประชาธิปไตยที่มีพระมหากษัตริย์อยู่ภายใต้รัฐธรรมนูญนั้น ก็คือ เป็นพิธีการที่ทรงบริหารอำนาจอธิปไตยแทนปวงชนโดยแบ่งแยกอำนาจนั้นเป็นสามฝ่าย ได้แก่ ฝ่ายนิติบัญญัติ อำนาจอธิปไตยนั้นผ่านมายังสภานิติบัญญัติที่เรียก "รัฐสภา" ฝ่ายบริหาร อำนาจอธิปไตยนั้นผ่านมายังกลุ่มผู้บริหารสูงสุดที่เรียก "คณะรัฐมนตรี" และฝ่ายตุลาการ อำนาจอธิปไตยนั้นผ่านมายังศาลทั้งหลาย ซึ่งมีสามประเภท คือ ศาลยุติธรรม ศาลปกครอง และศาลรัฐธรรมนูญ แต่ความจริงแล้ว องค์กรเหล่านั้นเป็นปวงชนหรือผู้แทนของปวงชนที่บริหารอำนาจด้วยตนเองเพื่อประโยชน์ของปวงชนและโดยการควบคุมของปวงชน ส่วนพระมหากษัตริย์เป็นแต่เชิดให้กิจการดำเนินไปด้วยดีตามพระราชภารกิจทางพิธีการที่รัฐธรรมนูญมอบให้เท่านั้น

## ดูเพิ่ม
* ราชาธิปไตยภายใต้รัฐธรรมนูญ

## อ้างอิง

หมวดหมู่:คำศัพท์การเมืองไทย
อเล็กซานเดอร์ คันนิงแฮม

thumb|right|200px|เซอร์อเล็กซานเดอร์ คันนิงแฮม ไม่ใช่ชาวพุทธ แต่มีคุณูปการต่อชาวพุทธเป็นอย่างมาก เนื่องจากเป็นผู้มีส่วนอย่างมากในการฟื้นฟูบูรณะสังเวชนียสถานในอินเดีย

**เซอร์อเล็กซานเดอร์ คันนิงแฮม** (Sir Alexander Cunningham) (23 มกราคม ค.ศ. 1814 – 28 พฤศจิกายน ค.ศ. 1893) เป็นนักโบราณคดีชาวอังกฤษ เคยดำรงตำแหน่งเป็นนายพลและวิศวกรแห่งกองทัพสหราชอาณาจักร เขาเป็นที่รู้จักกันดีในฐานะ "บิดาแห่งการสำรวจโบราณคดีอินเดีย"

## ประวัติ

อเล็กซานเดอร์ คันนิงแฮม เกิดในลอนดอน ในปี ค.ศ. 1814 หลังจบการศึกษาเมื่ออายุ 19 ปี เขาได้เดินทางไปรับหน้าที่เป็นวิศวกรของรัฐบาลอินเดียในสมัยยังเป็นอาณานิคมของอังกฤษ และได้รับยศแรกเป็นร้อยตรี หลังจากเขาเดินทางมาอินเดีย งานโบราณคดีของอินเดียได้ก้าวหน้าไปอย่างมาก เนื่องจากเขาสนใจขุดค้นสำรวจทางโบราณคดีของอินเดีย นอกจากนี้ เขายังค้นพบพุทธสถานโบราณจำนวนมากในอินเดีย ทำให้สังเวชนียสถานในอินเดียเป็นที่รู้จักของคนทั่วโลกอีกครั้ง นับแต่การเสื่อมไปของศาสนาพุทธเมื่อพันกว่าปีก่อน

ตลอดชีวิตการทำงานของเขา เขาได้รับตำแหน่งและเจริญในหน้าที่การงานและได้รับเครื่องราชอิสริยาภรณ์ยกย่องมากมาย เขาเสียชีวิตในปี ค.ศ. 1893 ปัจจุบัน เขาเป็นที่รู้จักในฐานะเป็น บิดาแห่งการโบราณคดีอินเดีย

## อ้างอิง

อเล็กซานเดอร์ คันนิ่งแฮม
หมวดหมู่:วิศวกรชาวอังกฤษ
หมวดหมู่:บุคคลจากลอนดอน
หมวดหมู่:นักโบราณคดีชาวอังกฤษ
หมวดหมู่:นักสำรวจชาวอังกฤษ
หมวดหมู่:เซอร์
หมวดหมู่:ชาวอังกฤษเชื้อสายสกอตแลนด์
อุทยานแห่งชาติลำน้ำน่าน

thumb|250px|อุทยานแห่งชาติลำน้ำน่าน
**อุทยานแห่งชาติลำน้ำน่าน** เป็นอุทยานที่ตั้งอยู่ในเขตพื้นที่ 2 จังหวัด คือ ในอำเภอน้ำปาด อำเภอท่าปลา อำเภอบ้านโคก จ.อุตรดิตถ์ และ อำเภอเมืองแพร่ จังหวัดแพร่ ภูมิประเทศโดยรวมเป็นเทือกเขาสูงสลับซับซ้อนกันพื้นที่อุทยานมีความอุดมสมบูรณ์สูง มีป่าไม้มากมาย ได้แก่ ป่าเต็งรัง ป่าเบญจพรรณ ป่าดิบเขา และ ป่าดิบแล้ง โดยบริเวณอุทยานแห่งชาติลำน้ำน่านนี้เป็นต้นกำเนิดของแม่น้ำยมในจังหวัดแพร่ และเป็นแม่น้ำสาขาในแม่น้ำน่านที่ไหลลงสู่จ.อุตรดิตถ์ อุทยานแห่งชาติลำน้ำน่านมีพื้นที่โดยรวมทั้งหมด 999.15 ตารางกิโลเมตร หรือ 624,468 ไร่เศษ โดยสรุปแล้วอุทยานแห่งนี้ตั้งอยู่บนเหนือสันเขื่อนสิริกิติ์ในทางทิศเหนือ อุทยานแห่งลำน้ำน่านได้รับประกาศเป็นอุทยานแห่งชาติ เมื่อวันที่ 30 กันยายน พ.ศ. 2541

## ภูมิประเทศ
สภาพพื้นที่ของอุทยานแห่งชาติลำน้ำน่านเป็นเทือกเขาสูงสลับซับซ้อนกัน มีเทือกเขาและดอยเขาหลายดอย ได้แก่ ดอยดอยแม่แนง ดอยสันผักเหียก ดอนสันผาหมู ดอยปางม่วงคำ ดอยผาตืบ ภูพระยาพ่อ ดอยจะคาน เขาหาดหล้า เขาหวยจันทร์ ภูม่อนกระต่าย ภูขอนแก่น และในบริเวณอุทยานยังเป็นต้นกำเนิดของแม่น้ำยมในจังหวัดแพร่ และเป็นต้นกำเนิดของแม่น้ำสาขาของแม่น้ำน่าน จ.อุตรดิตถ์ แม่น้ำและห้วยสำคัญได้แก่ แม่สาย น้ำแม่แนง ห้วยอมถ้ำ ห้วยปันเงิน ห้วยห้วยผาเวียง ห้วยปูโล ห้วยจันทร์ ห้วยม่วง ห้วยกั้ง ห้วยวังคำ และห้วยทราย เป็น

## ภูมิอากาศ
บริเวณอุทยานแห่งชาติตั้งอยู่ในเขตลมมรสุมเขตร้อนชื้น มีอากาศอบอ้าวในฤดูร้อน และมีอากาศหนาวเย็นในฤดูหนาวซึ่งในอุทยานเหมาะแก่การท่องเที่ยวในช่วงฤดูหนาว

## พันธุ์ไม้และสัตว์ป่านานาพรรณ
ป่าในบริเวณอุทยานแบ่งออกเป็นทั้งหมด 4 เขต ได้แก่ ป่าเต็งรัง ป่าเบญจพรรณ ป่าดิบเขา และป่าดิบแล้ง มีไม้ทางเศรษฐกิจอยู่หลายชนิดได้แก่ ไม้เต็งรัง มะค่า แดง และไม้ชิงชัน ในเขตอุทยานแห่งชาติลำน้ำน่านยังมีสัตว์ป่าทั้งทางบกและทางน้ำหลากหลายชนิดได้แก่ สัตว์เลี้ยงลูกด้วยนม สัตว์ครึ่งบกครึ่งน้ำ นก ปลา กวาง เลียงผา หมูป่า หมีควาย หมีคน อีเห็น ลิง เม่น เสือปลา ไก่ฟ้า ไก่ป่า เต่าภูเขา งูชนิดต่าง ๆ และนกไม่น้อยอีกกว่า 200 ชนิด

## จุดเด่นที่น่าสนใจ
อุทยานแห่งชาติลำน้ำน่าน มีบริเวณการทำสวนเมี่ยง (ชา) ในท้องที่ อำเภอเมืองแพร่ จังหวัดแพร่ นอกจากนี้ยังมีอ่างเก็บน้ำเขื่อนสิริกิติ์และภูพญาพ่ออยู่ในพื้นที่ด้วย กิจกรรมการท่องเที่ยวที่นักท่องเที่ยวนิยม ได้แก่ เล่นน้ำตก น้ำในแอ่งหรือลำน้ำ ล่องเรือ ศึกษาธรรมชาติ ขับรถชมทัศนียภาพและ ทิวทัศน์ธรรมชาติ และเที่ยวชมน้ำตก ซึ่งนักท่องเที่ยวสามารถเดินทางมา ท่องเที่ยวได้ตลอดทั้งปี

## การเดินทาง
ระยะทางจากตัวเมืองอุตรดิตถ์ ถึงอำเภอท่าปลา 35 กิโลเมตร ระยะทางจากอำเภอท่าปลา ถึงสำนักงานอุทยานแห่งชาติลำน้ำน่าน 14 กิโลเมตร สภาพถนนเป็นถนนลาดยาง 45 กิโลเมตร และถนนลูกรัง 4 กิโลเมตร

## อ้างอิง

# หนังสือเที่ยวเศรษฐกิจไทยครึกครื้นเศรษฐกิจไทยคึกคัก
# หนังสือ อ.ส.ท.ฉบับเดือนสิงหาคมพ.ศ. 2542
# หนังสือ UNSEEN THAILAND เล่ม1

ลำน้ำน่าน
ลำน้ำน่าน
หมวดหมู่:อำเภอน้ำปาด
หมวดหมู่:อำเภอท่าปลา
หมวดหมู่:อำเภอบ้านโคก
หมวดหมู่:อำเภอเมืองแพร่
เขื่อนดินช่องเขาขาด

**เขื่อนดินช่องเขาขาด** อยู่ห่างจากอำเภอท่าปลา จังหวัดอุตรดิตถ์ในระยะทาง 4 กิโลเมตร เป็นเขื่อนที่สร้างปิดช่องเขา เพื่อกันไม่ให้น้ำในอ่างเก็บน้ำเหนือเขื่อนไหลออกมาทางช่องเขานี้ สันเขื่อนเป็นถนนที่มีท่าเรือสำหรับส่งปลา นอกจากนั้นยังมีเรือเอกชนบริการนำเที่ยวในอ่างเก็บน้ำ และเขื่อนดินช่องเขาขาดเป็นเขื่อนดินขนาดเล็กที่อยู่ในเขื่อนสิริกิติ์อีกบริเวณหนึ่ง บริเวณเขื่อนมีศาลาชมวิวเหนืออ่างเก็บน้ำ มีแปลงเกษตรทฤษฎีใหม่ ตามแนวพระราชดำริ

เขื่อนดินช่องเขาขาด เดิมชื่อ *แซดเดิ้ล* (Saddle) ก่อสร้างโดยกรมชลประทานตามโครงการพัฒนาลุ่มน้ำน่าน ก่อสร้างระหว่าง พ.ศ. 2506 แล้วเสร็จ พ.ศ. 2515 ปัจจุบันการไฟฟ้าฝ่ายผลิตแห่งประเทศไทย (กฟผ.) ได้เสริมหินทิ้งที่ตัวเขื่อนเพื่อเพิ่มความแข็งแรงและป้องกันการกัดเซาะของน้ำตลอดแนวตัวเขื่อนทั้งหมด

## อ้างอิง

ช่องเขาขาด
หมวดหมู่:สิ่งก่อสร้างในอำเภอท่าปลา
หมวดหมู่:โครงสร้างพื้นฐานในจังหวัดอุตรดิตถ์
หมวดหมู่:แหล่งน้ำในจังหวัดอุตรดิตถ์
วว

**วว** อาจเป็นอักษรย่อของ
* โรงเรียนวัฒนาวิทยาลัย กรุงเทพมหานคร
* สถาบันวิจัยวิทยาศาสตร์และเทคโนโลยีแห่งประเทศไทย
คริส ไพน์

**คริสโตเฟอร์ ไวต์ลอว์ ไพน์** (; เกิด 26 สิงหาคม ค.ศ. 1980) เป็นนักแสดงชาวอเมริกัน
ไพน์แสดงในภาพยนตร์เรื่องแรกของเขาในฐานะ Lord Devereaux ในเรื่อง *[[บันทึกรักเจ้าหญิงวุ่นลุ้นวิวาห์]]* (2004) และเป็นที่รู้จักจากการเล่นบท เจมส์ ที. เคิร์ก ใน *[[สตาร์ เทรค: สงครามพิฆาตจักรวาล]]* (2009), *[[สตาร์ เทรค ทะยานสู่ห้วงมืด]]* (2013) และ*[[สตาร์ เทรค ข้ามขอบจักรวาล]]* (2016) รวมถึง Will Colson ใน *Unstoppable* (2010), Cinderella's Prince ใน *Into the Woods* (2014), แจ็ค ไรอัน ใน *Jack Ryan  : Shadow Recruit* (2014), Toby Howard ใน *Hell or High Water* (2016), Bernie Webber ใน *The Finest Hours* (2016), Steve Trevor ใน *[[วันเดอร์ วูแมน (ภาพยนตร์ พ.ศ. 2560)|วันเดอร์ วูแมน]]* (2017), Dr. Alexander Murry ใน *[[ย่นเวลาทะลุมิติ (ภาพยนตร์ พ.ศ. 2561)|ย่นเวลาทะลุมิติ]] * (2018), และ Robert the Bruce ใน *Outlaw King* (2018)

## ประวัติ
### ชีวิตช่วงแรก
ไพน์เกิดในลอสแอนเจลิส รัฐแคลิฟอร์เนียเป็นบุตรของ โรเบิร์ต ไพน์และ กวิน กิลฟอร์ด เขามีพี่สาว 1 คนชื่อแคเธอรีน เขามีเชื้อสายเวลช์และยิว จากทางฝั่งแม่ พ่อของเขาเป็นนักแสดงซึ่งเซ็นสัญญากับยูนิเวอร์ซัล ขณะที่แม่ของเขาก็เป็นนักแสดงและปัจจุบันยังฝึกเป็นนักจิตบำบัด ส่วนยายเขาเป็นนักแสดงชื่อ แอน กวิน และตาของเขา แมกซ์ เอ็ม กิลฟอร์ด นักกฎหมายฮอลลีวูด ไพน์จบการศึกษาจากมหาวิทยาลัยแคลิฟอร์เนีย เบิร์กลีย์ ปริญญาภาษาอังกฤษ เขายังศึกษาในสหราชอาณาจักร ศึกษาภาษาอังกฤษที่ มหาวิทยาลัยลีดส์

### อาชีพ
ไพน์ เริ่มอาชีพการแสดงในปี 2003 กับตอนในซีรีส์ *ER* และในปีเดียวกันเขาก็ได้ปรากฏในตอนของ *[[The Guardian]]* และ ** ในปี 2004 เขามีผลงานใน *Why Germany?* ซึ่งเป็นภาพยนตร์สั้น และแสดงใน *[[บันทึกรักเจ้าหญิงวุ่นลุ้นวิวาห์]]* รับบทเป็นคนที่ตัวละครแสดงโดยแอนน์ แฮททาเวย์ หลงชื่นชอบ ภาพยนตร์เรื่องนี้ออกฉายเดือนสิงหาคมในปีนั้นและทำรายได้ดีในตารางบ็อกซ์ออฟฟิส ในปี 2005 ไพน์แสดงในตอนหนึ่งของซีรีส์เรื่อง *[[Six Feet Under]]* และแสดงในหนังอินดี้เรื่อง *Confession* มีออกขายเฉพาะในวิดีโอ และแสดงในภาพยนตร์สั้นเรื่อง *The Bulls*

ไพน์แสดงในภาพยนตร์โทรทัศน์เรื่อง *Surrender Dorothy* ซึ่งออกอากาศเมื่อต้นปี 2006 เขายังแสดงเป็นเจค ฮาร์ดิน ในภาพยนตร์อเมริกันเรื่อง *Just My Luck* ภาพยนตร์แนวโรแมนติกคอเมดี้ที่แสดงนำร่วมกับลินด์เซย์ โลแฮน ซึ่งรับบทเป็นแอชลีย์ อัลไบรต์ ภาพยนตร์ออกฉายเมื่อ 12 พฤษภาคม ค.ศ. 2006 เขายังแสดงในภาพยนตร์ตลกเรื่อง *Blind Dating* และหนังแอ็กชันเรื่อง *Smokin' Aces*

ในปี 2007 ไพน์ปฏิเสธที่จะรับบทในภาพยนตร์ดัดแปลงเรื่อง *White Jazz* ต่อมาเขาแสดงในบท เจมส์ ที. เคิร์ก ในภาพยนตร์ *[[สตาร์ เทรค]]*

## ผลงาน
### ภาพยนตร์

### โทรทัศน์

### ละครเวที

### วิดีโอ เกม

### มิวสิกวิดีโอ

## งานเพลง
### ซาวแทรค

### เบ็ดเตล็ด

## รางวัลและชื่อเข้าชิง

## อ้างอิง

## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2523
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:นักแสดงดิสนีย์
หมวดหมู่:บุคคลจากลอสแอนเจลิส
หมวดหมู่:ศิษย์เก่าจากมหาวิทยาลัยแคลิฟอร์เนีย เบิร์กลีย์
หมวดหมู่:บุคคลจากมหาวิทยาลัยแคลิฟอร์เนีย เบิร์กลีย์
หมวดหมู่:ศิษย์เก่าจากมหาวิทยาลัยลีดส์
หลักสูตรแกนกลางการศึกษาขั้นพื้นฐาน พ.ศ. 2551

thumb|การจัดการสอนลูกเสือ หนึ่งในกิจกรรมพัฒนาผู้เรียนตามหลักสูตร
**หลักสูตรแกนกลางการศึกษาขั้นพื้นฐานพุทธศักราช 2551** เป็นหลักสูตรที่พัฒนาจากผลการวิจัยและการประเมินผลการใช้หลักสูตรการศึกษาขั้นพื้นฐาน พ.ศ. 2544 โดยเน้นการปรับปรุงข้อผิดพลาดและอุปสรรคของการใช้หลักสูตรที่เกิดขึ้น หลักสูตรแกนกลางการศึกษาขั้นพื้นฐานฉบับนี้ครอบคลุมการจัดการเรียนการสอนในระดับประถมศึกษาและมัธยมศึกษา โดยเริ่มใช้นำร่องครั้งแรกในปีการศึกษา 2552 และบังคับใช้ทั่วประเทศในทุกชั้นเรียนปีการศึกษา 2555 หลักสูตรฉบับนี้มีการปรับปรุงล่าสุดใน พ.ศ. 2560 อย่างไรก็ตามในปัจจุบันมีแนวโน้มที่จะยกเลิกหรือปรับหลักสูตรฉบับนี้ โดยกระทรวงศึกษาธิการได้ตั้งเป้าหมายจะนำร่องหลักสูตรฉบับใหม่ใน พ.ศ. 2565

## อ้างอิง

หมวดหมู่:หลักสูตร
หมวดหมู่:การศึกษาในประเทศไทย
เฟนเดอร์

**เฟนเดอร์มิวสิคัลอินสตรูเมนต์คอร์ปอเรชัน** () หรือ **เฟนเดอร์** เป็นบริษัทสัญชาติอเมริกัน ก่อตั้งโดย ลีโอ เฟนเดอร์ เป็นผู้ผลิตกีตาร์ไฟฟ้ารายแรกที่ใช้วิธีการผลิตแบบอุตสาหกรรม และยังได้เป็นผู้ผลิตเบสไฟฟ้าแบบลำตัวตันขึ้นเป็นเจ้าแรกอีกด้วย บริษัทก่อตั้งในปี 1938 เดิมใช้ชื่อว่า **เฟนเดอร์อีเลคทริกอินสตรูเมนต์แมนูแฟคเจอริงคัมปะนี** (Fender Electric Instrument Manufacturing Company)

สินค้าของบริษัทที่มีชื่อเสียง ได้แก่ เฟนเดอร์ เทเลแคสเตอร์ (ปี 1950), เฟนเดอร์ พรีซิชันเบส (ปี 1951), เครื่องขยายเสียงแบบหลอดสุญญากาศเฟนเดอร์ เบสแมน (ปี 1952), เฟนเดอร์ สตราโตแคสเตอร์ (ปี 1954) และเฟนเดอร์ แจสเบส (ปี 1960)

ลีโอ เฟนเดอร์ ขายบริษัทเฟนเดอร์ให้กับ โคลัมเบีย บรอดแคสติง ซิสเตม (ซีบีเอส) ด้วยราคา 13 ล้านดอลลาร์สหรัฐ ในปี ค.ศ. 1965 ภายใต้การบริหารของซีบีเอส บริษัทได้ขยายสายการผลิตไปในหลายประเทศ เช่น เม็กซิโก ญี่ปุ่น จีน และเกาหลี และยังได้ออกสินค้าเพื่อรองรับลูกค้าที่มีงบประมาณไม่มากนัก ใช้เครื่องหมายการค้า Squier ต่อมาในปี ค.ศ. 1985 กลุ่มพนักงานบริษัทได้รวมตัวกันซื้อหุ้นบริษัทคืนจากซีบีเอส และเปลี่ยนชื่อบริษัทเป็น เฟนเดอร์มิวสิคัลอินสตรูเมนต์คอร์ปอเรชัน จนถึงปัจจุบัน

## อ้างอิง

หมวดหมู่:บริษัทของสหรัฐ
หมวดหมู่:บริษัทผู้ผลิตกีตาร์
หมวดหมู่:บริษัทอเมริกันที่ก่อตั้งในปี พ.ศ. 2489
หมวดหมู่:เฟนเดอร์
หมวดหมู่:ผู้ผลิตเครื่องขยายเสียงกีตาร์
หมวดหมู่:บริษัทผู้ผลิตที่ก่อตั้งในปี พ.ศ. 2489
หมวดหมู่:การควบรวมและเข้าซื้อกิจการในปี พ.ศ. 2508
ตำบลป่าแดด (อำเภอเมืองเชียงใหม่)

**ตำบลป่าแดด** เป็นตำบลหนึ่งในอำเภอเมือง จังหวัดเชียงใหม่ ตั้งอยู่ทางทิศใต้ของเมืองเชียงใหม่

## ประวัติ
สภาตำบลป่าแดดได้รับการยกฐานะเป็น องค์การบริหารส่วนตำบลป่าแดด เมื่อ 2 มีนาคม พ.ศ. 2538 ประกาศในราชกิจจานุเบกษา เล่มที่ 112 ตอนพิเศษ ลงวันที่ 3 มีนาคม พ.ศ. 2538 หน้า 15 ประกาศให้เป็น องค์การบริหารส่วนตำบลชั้น 4 หลังจากนั้นได้ยกระดับเป็น อบต.ระดับกลางใน พ.ศ. 2540 และได้ยกระดับเป็น อบต.ขนาดใหญ่ เมื่อ 26 เมษายน พ.ศ. 2549 จนกระทั่งได้รับการประกาศจาก กระทรวงมหาดไทย ลงวันที่ 2 สิงหาคม 2550 ให้เป็น เทศบาลตำบลป่าแดด เมื่อวันที่ 24 สิงหาคม พ.ศ. 2550 

## ลักษณะภูมิประเทศ
ตำบลป่าแดดมีพื้นที่ประมาณ 25 ตร.กม. (15,625 ไร่) ตั้งอยู่ทางทิศใต้ของอำเภอเมืองเชียงใหม่ เป็นพื้นที่ราบลุ่มฝั่งซ้าย (ตะวันตก) 
ของแม่น้ำปิงโดยมีพื้นที่ติดแม่น้ำปิง เป็นแนวทางยาวประมาณ 6.5 กม. ทำให้มักเกิดน้ำท่วมบริเวณพื้นที่ฝั่งแม่น้ำในฤดูน้ำหลาก

## อาณาเขต
ตำบลป่าแดดมีอาณาเขตติดต่อ 5 ตำบล ใน 3 อำเภอของจังหวัดเชียงใหม่
* ทิศเหนือ ติดต่อกับ เทศบาลนครเชียงใหม่ อ.เมืองเชียงใหม่
* ทิศใต้ ติดต่อกับ ต.สบแม่ข่า อ.หางดง
* ทิศตะวันออก ติดต่อกับ ต.ท่าวังตาล ต.ดอนแก้ว อ.สารภี
* ทิศตะวันตก ติดต่อกับ ต.แม่เหียะ อ.เมืองเชียงใหม่ ต.สันผักหวาน อ.หางดง

## การแบ่งเขตการปกครอง
ตำบลป่าแดดแบ่งการปกครองออกเป็น 13 หมู่บ้าน ได้แก่
# หมู่ 1 บ้านแม่ข่าน้อย
# หมู่ 2 บ้านป่าพร้าวนอก 
# หมู่ 3 บ้านป่าแดดเหนือ
# หมู่ 4 บ้านดอนชัย
# หมู่ 5 บ้านท่าใหม่อิ
# หมู่ 6 บ้านวังสิงห์คำ
# หมู่ 7 บ้านป่าแดดใต้
# หมู่ 8 บ้านเกาะกลาง
# หมู่ 9 บ้านแม่ข่าใต้
# หมู่ 10 บ้านอมรนิเวศน์
# หมู่ 11 บ้านน้ำบ่อเย็น
# หมู่ 12 บ้านร้องเรือคำ
# หมู่ 13 บ้านป่าแดดกลาง

## ประชากร
จากการสำรวจเมื่อปี พ.ศ. 2561 ตำบลป่าแดดมีประชากรทั้งสิ้น 19,041 คน จำแนกตามเขตการปกครองมีดังนี้

ประชากรส่วนใหญ่ประกอบอาชีพรับจ้าง ค้าขาย รับราชการและเกษตรกรรม ส่วนใหญ่มีระดับฐานะปานกลาง

## การคมนาคม
ตำบลป่าแดด มีพื้นที่ติดต่อกับแม่น้ำปิง จึงมีการคมนาคมทางบกและทางน้ำ ในการคมนาคมทางบก มีถนนสายหลัก 4 สาย ได้แก่
* ถนนสายพนังกั้นน้ำปิง เลียบแม่น้ำปิง
* ทางหลวงหมายเลข 1141 (ถนนมหิดล)
* ทางหลวงหมายเลข 108 (เชียงใหม่-ฮอด)
* ทางหลวงชนบท ชม 3029 (ถนนวงแหวนรอบกลาง)

## สถานที่สำคัญ
### ศาสนสถาน
ตำบลป่าแดดมีศาสนสถานหลายแห่ง ดังนี้
* วัดทางศาสนาพุทธ 7 แห่ง
** วัดป่าแดด
** วัดป่าพร้าวนอก
** วัดวังสิงห์คำ
** วัดท่าใหม่อิ
** วัดเกาะกลาง
** วัดดอนชัย
** วัดต้นตาลโตน
*สำนักสงฆ์ 1 แห่ง
** สำนักสงฆ์อารามเทพนิมิตร
*วัดจีน (นิกายมหายาน) 1 แห่ง
** ศาลแม่กวนอิม
*โบสถ์คริสต์ 1 แห่ง
** คริสตจักรแมคเคน
*มัสยิด 1 แห่ง

## อ้างอิง

## แหล่งข้อมูลอื่น
* เว็บไซด์เทศบาลตำบลป่าแดด
* ข้อมูลทั่วไปตำบลป่าแดด 

ป่าแดด (อำเภอเมืองเชียงใหม่)
พระเจ้าหุวิชกะ

thumb|ภาพพระเจ้าหุวิษกะบนเหรียญกษาปน์ทองคำ

**พระเจ้าหุวิษกะ** (; กุษาณะ: Οοη ϸ κι) เป็นกษัตริย์พระองค์ที่  4 แห่งจักรวรรดิกุษาณะในเอเชียใต้ ในราวพุทธศตวรรษที่ 7 ทรงขึ้นครองราชย์ต่อจากพระเจ้ากนิษกะมหาราช นักโบราณคดีอังกฤษสันนิษฐานว่าพระองค์เป็นผู้สร้างพระมหาโพธิเจดีย์ เนื่องจากพบเครื่องกัปปิยะภัณฑ์ทองคำจำนวนมากที่พระองค์สร้างถวายอุทิศไว้ใต้พระแท่นพุทธบัลลังก์ภายในพระมหาโพธิเจดีย์ที่พุทธคยา สถานที่ตรัสรู้ของพระพุทธเจ้า

พระเจ้าหุวิษกะครองราชย์อยู่ระหว่างปี พ.ศ. 683 - พ.ศ. 723 รวมระยะเวลา 40 ปี

หมวดหมู่:บุคคลในศาสนาพุทธ
อิสซาเบลลาแห่งฝรั่งเศส (แก้ความกำกวม)

**อิสซาเบลลาแห่งฝรั่งเศส** อาจหมายถึง สตรีคนสำคัญที่ใช้ชื่อ **อิสซาเบล** หรือ **อิสซาเบลลา** จากฝรั่งเศส

* อิสซาเบลลาแห่งฝรั่งเศส สมเด็จพระราชินีแห่งอังกฤษ (Isabella of France) - พระราชธิดาในพระเจ้าฟิลิปที่ 4 แห่งฝรั่งเศส, พระอัครมเหสีในสมเด็จพระเจ้าเอ็ดเวิร์ดที่ 2 แห่งอังกฤษ และพระราชมารดาของสมเด็จพระเจ้าเอ็ดเวิร์ดที่ 3 แห่งอังกฤษ
* นักบุญอิสซาเบลแห่งฝรั่งเศส (Isabel of France (1225-1270)) - พระราชธิดาในพระเจ้าหลุยส์ที่ 8 แห่งฝรั่งเศส
* อิสซาเบลลา พระราชินีแห่งนาวาร์และเคานเทสแห่งชองปาญ (Isabelle of France (1241–1271)) - พระราชธิดาในพระเจ้าหลุยส์ที่ 9 แห่งฝรั่งเศส, พระอัครมเหสีในทีโอบาล์ดที่ 2 แห่งนาวาร์
* อิสซาเบลลาแห่งฝรั่งเศส (ค.ศ. 1312–1348) (Isabelle of France (1312–1348)) - พระราชธิดาในพระเจ้าฟิลิปที่ 5 แห่งฝรั่งเศส พระชายาใน Guigues VIII of Viennois มกุฎราชกุมารแห่งเวียนน์ 
* อิสซาเบลลาแห่งวาลัวส์ ดัชเชสแห่งบูร์บอง (Isabella of Valois, Duchess of Bourbon) - ธิดาของชาร์ลส์แห่งวาลัวส์ และชายาของปีเตอร์ที่ 1 ดยุคแห่งบูร์บอง
* อิสซาเบลลาแห่งวาลัวส์ (ค.ศ. 1348–1372) (Isabella of Valois (1348–1372)) - พระราชธิดาในพระเจ้าจอห์นที่ 2 แห่งฝรั่งเศส และภรรยาของจาน กาเลอัซโซ วิสคอนติ (Gian Galeazzo Visconti)
* อิสซาเบลลาแห่งวาลัวส์ สมเด็จพระราชินีแห่งอังกฤษ (Isabella of France (1389-1409)) - พระราชธิดาในพระเจ้าชาร์ลส์ที่ 6 แห่งฝรั่งเศส และพระอัครมเหสีในสมเด็จพระเจ้าริชาร์ดที่ 2 แห่งอังกฤษ
แตงกวา

**แตงกวา** หรือ **แตงร้าน** เป็นไม้เลื้อยในวงศ์ Cucurbitaceae (วงศ์เดียวกันกับแตงโม ฟักทอง บวบ มะระ น้ำเต้า) มีถิ่นกำเนิดในประเทศอินเดีย นิยมปลูกเพื่อใช้ผลเป็นอาหาร มีอายุตั้งแต่ปลูกจนถึงเก็บเกี่ยว 40-60 วัน แตงกวาสามารถนำไปปรุงอาหารได้มากมายหลายชนิดเช่น แกงจืด ผัด กินกับน้ำพริก หรืออาจแปรรูปเป็นแตงกวาดอง

## ลักษณะทางพฤกษศาสตร์
แตงกวามีรากแก้ว แตกแขนงเป็นจำนวนมาก  รากสามารถแผ่ทางด้านกว้างและหยั่งลึกได้มากถึง 1 เมตร ลำต้นเป็นเถามีขนขึ้นมีขนขึ้นปกคลุมทั่วไป  มีข้อยาว 10 ถึง 20 เซนติเมตร มีหนวดเกาะบริเวณข้อโดยส่วนปลายของหนวดไม่มีการแตกแขนง ใบมีก้านใบยาว  5 – 15 เซนติเมตร ใบหยาบมีขนใบ มีมุมใบ 3 ถึง 5 มุม   ปลายใบแหลม ใบใหญ่มี   เส้นใบ 5 – 7 เส้น ดอกเพศเมียเป็นดอกเดี่ยว  กลีบเลี้ยงสีเขียว 5 กลีบ   กลีบดอกสีเหลือง 5 กลีบ ดอกตัวผู้เป็นดอกเดี่ยว ผลแตงกวามีลักษณะเรียวยาวทรงกระบอก มีใส้ภายในผล  ความยาวระหว่างผล 5- 40 เซนติเมตร

## ประโยชน์
แตงกวามีน้ำเป็นองค์ประกอบถึงร้อยละ 96 จึงมีคุณสมบัติแก้กระหาย และเพิ่มความชุ่มชื้น และช่วยการกำจัดของเสียตกค้างในร่างกาย นอกจากนี้แตงกวามีสารอาหารที่มีประโยชน์ ได้แก่ วิตามินซี กรดคาเฟอิก กรดทั้ง 2 นี้ป้องกันการสะสมน้ำเกินจำเป็นในร่างกาย เปลือกแตงกวามีกากใยอาหาร และแร่ธาตุจำเป็น เช่น ซิลิกา โพแทสเซียม โมลิบดีนัม แมงกานีส และแมกนีเซียม

ซิลิกาเป็นแร่ธาตุที่เสริมความแข็งแรงให้กับกล้ามเนื้อ กระดูกอ่อน เส้นเอ็น และกระดูก ปริมาณ เส้นใย ธาตุโพแทสเซียมและแมงกานีส ในเปลือกแตงกวาช่วยควบคุมความดันเลือดและความ สมดุลของสารอาหารในร่างกาย ธาตุแมกนีเซียมช่วยเสริมการทำงานของระบบประสาท กล้ามเนื้อ และระบบการไหลเวียนโลหิต เส้นใยอาหารควบคุมระดับคอเลสเตอรอล และช่วยระบบขับถ่ายโดยมีพลังงานต่ำเหมาะ กับผู้ที่ต้องการควบคุมน้ำหนัก

แตงกวาเป็นพืชที่ไม่ทนทานต่อสารมลพิษอินทรีย์แต่สามารถส่งเสริมการย่อยสลายสารพิษในไรโซสเฟียร์ได้ดี โดยสามารถส่งเสริมการย่อยสลาย เอนโดซัลแฟน ซัลเฟต แอนทราซีนและฟลูออรีนได้

## อ้างอิง

## แหล่งข้อมูลอื่น

หมวดหมู่:วงศ์แตง
หมวดหมู่:พืชที่รับประทานได้
หมวดหมู่:ผัก
หมวดหมู่:พืชส่งเสริมการย่อยสลายสารมลพิษ
พระเจ้าชาร์ลที่ 4 แห่งฝรั่งเศส

**พระเจ้าชาร์ลที่ 4 แห่งฝรั่งเศส** () (18/19 มิถุนายน ค.ศ. 1294/ค.ศ. 1293 - 1 กุมภาพันธ์ ค.ศ. 1328) ทรงเป็นพระมหากษัตริย์แห่งฝรั่งเศสแห่งราชวงศ์กาเปเตียง ผู้ทรงครองราชบัลลังก์ฝรั่งเศสต่อจากพระเชษฐาพระเจ้าฟิลิปที่ 5 ระหว่างวันที่ 3 มกราคม ค.ศ. 1322 จนเสด็จสวรรคตเมื่อวันที่ 1 กุมภาพันธ์ ค.ศ. 1328 ชาร์ลส์เป็นพระมหากษัตริย์ราชวงศ์กาเปเตียงองค์สุดท้าย นอกจากนั้นก็ยังทรงเป็นกษัตริย์แห่งนาวาร์ (ชาร์ลส์ที่ 1) 

พระเจ้าชาร์ลส์เสด็จสวรรคตเมื่อวันที่ 1 กุมภาพันธ์ ค.ศ. 1328 พระร่างของพระองค์ถูกบรรจุที่มหาวิหารแซงต์เดอนีส์ ชาร์ลส์ไม่มีพระโอรส ราชบัลลังก์จึงผ่านไปยังฟิลิปของสายราชวงศ์วาลัวส์ผู้  ขึ้นครองราชย์ต่อมาเป็นพระเจ้าฟิลิปที่ 6 แห่งฝรั่งเศส

## อ้างอิง

:* Weir, Alison, *Isabella*

## ดูเพิ่ม
* ราชวงศ์กาเปเตียง
* ประวัติศาสตร์ฝรั่งเศส

หมวดหมู่:พระมหากษัตริย์ฝรั่งเศส
หมวดหมู่:ราชวงศ์กาเปเซียง
หมวดหมู่:พระมหากษัตริย์นาวาร์
หมวดหมู่:รัชทายาทฝรั่งเศสโดยสันนิษฐาน
หมวดหมู่:พระราชโอรสในพระมหากษัตริย์
หมวดหมู่:พระราชโอรสในสมเด็จพระราชินีนาถ
พระเจ้าฟีลิปที่ 6 แห่งฝรั่งเศส

**พระเจ้าฟีลิปที่ 6 แห่งฝรั่งเศส** (; ) (ค.ศ. 1293 - 22 สิงหาคม ค.ศ. 1350) ทรงเป็นพระมหากษัตริย์แห่งฝรั่งเศสแห่งราชวงศ์วาลัว ผู้ทรงครองราชบัลลังก์ฝรั่งเศสต่อจากพระเจ้าชาร์ลส์ที่ 4 แห่งฝรั่งเศสระหว่างวันที่ 1 เมษายน ค.ศ. 1328 จนเสด็จสวรรคตเมื่อวันที่ 22 สิงหาคม ค.ศ. 1350 นอกจาจะเป็นพระมหากษัตริย์แห่งฝรั่งเศสฟีลิปก็ยังมีบรรดาศักดิ์เป็นเคานท์แห่งอองชู, ไมน์ และวาลัวตั้งแต่ปี ค.ศ. 1325 จนถึงปี ค.ศ. 1328 

พระเจ้าฟีลิปที่ 6 เสด็จพระราชสมภพในปี ค.ศ. 1293 เป็นพระราชโอรสของชาร์ลส์แห่งวาลัวผู้เป็นพระอนุชาของพระเจ้าฟีลิปที่ 4ผู้เป็นพระราชบิดาของพระเจ้าชาร์ลส์ที่ 4 พระเจ้าฟีลิปทรงเป็นปฐมกษัตริย์องค์แรกของราชวงศ์วาลัว

## ขึ้นครองราชย์
ในปี ค.ศ. 1328 พระเจ้าชาร์ลส์ที่ 4 เสด็จสวรรคตโดยไม่มีพระราชโอรส แต่ขณะที่เสด็จสวรรคตพระราชินีฌานแห่งเอฟโรซ์กำลังทรงครรภ์ ฟีลิปเป็นหนึ่งในสองคนสำคัญที่อ้างสิทธิในราชบัลลังก์ฝรั่งเศส อีกผู้หนึ่งคือ พระเจ้าเอ็ดเวิร์ดที่ 3 แห่งอังกฤษ ผู้ทรงอ้างสิทธิในนามของพระราชโอรสของพระราชินีอิสซาเบลลาแห่งอังกฤษ (พระขนิษฐาของพระเจ้าชาร์ลส์ที่ 4)

ฟีลิปได้รับแต่งตั้งให้เป็นผู้สำเร็จราชการแทนพระองค์โดยการสนับสนุนของขุนนางฝรั่งเศสเช่นเดียวกับการขึ้นครองราชย์ของพระเจ้าพระเจ้าฟีลิปที่ 5 โดยผ่านพระนัดดาฌานที่ 2 แห่งนาวาร์ และพระเจ้าชาร์ลส์ที่ 4 ที่ทรงขึ้นครองราชย์โดยผ่านบรรดาพระนัดดาผู้เป็นสตรีรวมทั้งพระราชธิดาในพระเจ้าพระเจ้าฟีลิปที่ 5 ร้อยปีต่อมาระบบนี้ก็กลายมาเป็นกฎบัตรซาลลิคที่ห้ามสตรีและผู้สืบสายมาจากสตรีมีสิทธิในราชบัลลังก์ หลังจากพระราชินีฌานแห่งเอฟโรซ์ให้กำเนิดพระราชธิดา ฟีลิปก็ขึ้นครองราชย์และทำพิธีบรมราชาภิเษกเมื่อวันที่ 29 พฤษภาคม ค.ศ. 1328 ที่มหาวิหารนอเทรอดามแห่งแรงส์

แม้ว่าจะทรงสืบเชื้อสายมาจากการ์เซียที่ 4 แห่งนาวาร์ (Garcia VI of Navarre)  แต่พระเจ้าฟีลิปที่ 6 ก็ไม่ใช่ทายาทของหรือผู้สืบเชื้อสายมาจากฌานที่ 1 แห่งนาวาร์ ผู้ซึ่งเมื่อเสกสมรสก็ทรงนำนาวาร์, ชองปาญ, ตรัวส์, โมซ์ และบรี เข้ามาเป็นส่วนหนึ่งของอาณาเขตการปกครองส่วนพระมหากษัตริย์ ที่บริหารโดยระบบการบริหารของพระมหากษัตริย์ที่ริเริ่มโดยพระเจ้าพระเจ้าฟีลิปที่ 4 ผู้ทรงได้ชื่อว่าเป็นบิดาแห่งระบบราชการฝรั่งเศส อาณาบริเวณเหล่านั้นมีความเกี่ยวพันกันทางด้านการเศรษฐกิจและการบริหาร แต่พระเจ้าฟีลิปไม่ทรงมีสิทธิในอาณาบริเวณเหล่านี้ ผู้ที่มีสิทธิที่แท้จริงคือฌานที่ 2 แห่งนาวาร์พระราชธิดาในพระเจ้าหลุยส์ที่ 10 พระเจ้าฟีลิปจึงทรงสละสิทธินาวาร์ให้แก่ฌานแต่มิได้ทรงสละสิทธิในชองปาญ ทั้งสองพระองค์ทรงตกลงกันได้โดยฌานได้รับที่ดินเป็นจำนวนมากในบริเวณนอร์ม็องดีเป็นการชดเชย ในการรักษาชองปาญไว้เป็นส่วนหนึ่งของอาณาเขตการปกครองส่วนพระมหากษัตริย์

## อ้างอิง

## ดูเพิ่ม
* ราชวงศ์วาลัว
* ประวัติศาสตร์ฝรั่งเศส
* ราชอาณาจักรนาวาร์

หมวดหมู่:บุคคลที่เกิดในปี พ.ศ. 1836
หมวดหมู่:พระมหากษัตริย์ฝรั่งเศส
หมวดหมู่:ราชวงศ์วาลัว
หมวดหมู่:เคานต์แห่งอ็องฌู
หมวดหมู่:เคานต์แห่งวาลัว
เมตตา แซนดิเฟิร์ด-อาร์เทสต์

**เมตตา แซนดิเฟิร์ด-อาร์เทสต์** () เดิมชื่อว่า **โรนัลด์ วิลเลียม "รอน" อาร์เทสต์ จูเนียร์** (Ronald William Artest, Jr.) หรือ **เมตตา เวิลด์พีซ** (Metta World Peace) เป็นนักบาสเกตบอลชาวอเมริกันเชื้อสายแอฟริกัน 

เกิดเมื่อวันที่ 13 พฤศจิกายน ค.ศ. 1979 ที่นิวยอร์ก เริ่มเล่นบาสเกตบอลระดับอาชีพกับทีม ชิคาโก บูลส์ เมื่อปี ค.ศ. 1999 ขณะอายุเพียง 20 ปีและได้เล่นให้กับบูลส์ถึง 3 ฤดูกาลก่อนจะย้ายจากบูลส์ไปอยู่กับอินเดียนา เพเซอร์ส ใน ค.ศ. 2002 และอยู่กับเพเซอร์สนานถึง 4 ฤดูกาลก่อนจะถูกเทรดไปอยู่กับซาคราเมนโต คิงส์ 

ในสมัยที่เขายังอยู่กับอินเดียนานั้นเขาได้สร้างวีรกรรมเอาไว้ คือกระโดดขึ้นไปถีบและมีเรื่องชกต่อยกับแฟนบาสทีมดีทรอยต์ พิสตันส์ ในเหตุการณ์ที่เรียกว่า Pacer-Pistons Brawl หลังจากเหตุการณ์นี้ทำให้เขาและเพื่อนร่วมทีมหลายคน เช่น สตีเฟ่น แจ็คสัน, เรจจี มิลเลอร์ โดนแบน โดยเฉพาะตัวของอาร์เทสต์นั้นโดนแบนตลอดฤดูกาล 

ในปี ค.ศ. 2006 อาร์เทสต์ได้ถูกขายจากเพเซอร์สไปอยู่กับทีมคิงส์ แต่อยู่ได้ 2 ปีก็ย้ายจากคิงส์ไปอยู่กับฮิวสตันร็อกเก็ตส์ ในปี ค.ศ. 2008 แต่อยู่ได้เพียงฤดูกาลเดียวก็ย้ายมาอยู่กับลอสแอนเจลิส เลเกอรส์ ต้นสังกัดปัจจุบันเมื่อปี ค.ศ. 2009

อาร์เทสต์ได้เปลี่ยนชื่อ และชื่อสกุล เป็น "เมตตา" นามสกุล "เวิลด์พีซ"  เมื่อวันที่ 16 กันยายน 2011 ในช่วงพักฤดูกาล  เขากล่าวว่าได้แรงบันดาลใจในการเปลี่ยนชื่อมาจาก  แชด เจวอน จอห์นสัน นักอเมริกันฟุตบอลทีมซินซินแนติเบงกอลส์ ที่เปลี่ยนนามสกุลจาก Johnson เป็น "Ochocinco" ในปี 2008   ประชาสัมพันธ์ส่วนตัวของอาร์เทสต์แถลงว่า ชื่อใหม่มาจากศัพท์พุทธศาสนา "เมตตา"  

## อ้างอิง

หมวดหมู่:นักบาสเกตบอลชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:แร็ปเปอร์อเมริกัน
หมวดหมู่:บุคคลจากควีนส์
หมวดหมู่:พุทธศาสนิกชนชาวอเมริกัน
เอ็ดวิน อาร์โนลด์

**เซอร์ เอ็ดวิน อาร์โนลด์** (; 10 มิถุนายน พ.ศ. 2375 – 24 มีนาคม พ.ศ. 2447) เป็นกวีและนักหนังสือพิมพ์ชาวอังกฤษ เป็นที่รู้จักจากผลงานหนังสือ *[[ประทีปแห่งเอเชีย]]* (The Light of Asia)

## ประวัติ
เอ็ดวิน อาร์โนลด์ เกิดที่เมืองเกรฟเซนด์ เป็นบุตรชายคนที่สองของผู้พิพากษาโคเบิร์ต คอลเลส เขาเข้าศึกษาที่โรงเรียนหลวงโรเชสเตอร์, ราชวิทยาลัยแห่งลอนดอน และวิทยาลัยออกซฟอร์ด หลังจากไปทำงานที่อินเดีย เอ็ดวิน อาร์โนลด์ได้เป็นคอลัมนิสต์และได้เขียนบทความถึงความเสื่อมโทรมของพุทธสถานในอินเดีย ทำให้ชาวพุทธเริ่มตื่นตัวในการเข้าไปบูรณะพุทธสถานโบราณในอินเดีย และโดยเฉพาะอย่างยิ่งท่านได้เขียนหนังสือ "ประทีปแห่งเอเชีย" (The Light of Asia) ใน พ.ศ. 2434 ซึ่งทำให้เขาเป็นที่รู้จักไปทั่วโลก

## ดูเพิ่ม
* ประทีปแห่งเอเชีย

## อ้างอิง

## แหล่งข้อมูลอื่น
* The Bhagavad Gita - A poetic rendering By Sir Edwin Arnold 

หมวดหมู่:นักเขียนชาวอังกฤษ
หมวดหมู่:บุคคลจากเทศมณฑลเคนต์
หมวดหมู่:เซอร์
วอร์เรน จี. ฮาร์ดิง

**วอร์เรน การ์มาเลียล ฮาร์ดิง** (; 2 พฤศจิกายน ค.ศ. 1865 – 2 สิงหาคม ค.ศ. 1923) เป็นประธานาธิบดีคนที่ 29 ของสหรัฐอเมริกาซึ่งดำรงตำแหน่งตั้งแต่ ค.ศ. 1921 จนกระทั่งถึงแก่กรรมใน ค.ศ. 1923 เป็นสมาชิกพรรคริพับลิกัน เขาเป็นประธานาธิบดีสหรัฐคนหนึ่งที่ได้รับความนิยมมากที่สุด หลังจากการถึงแก่กรรมของเขา เรื่องอื้อฉาวจำนวนหนึ่งถูกเปิดเผยรวมทั้งคดีทีพอตโดม ซึ่งเป็นการรับสินบนจากบริษัทนํ้ามัน เช่นเดียวกับความสัมพันธ์นอกใจกับแนน บริตตัน ซึ่งทำให้ชื่อเสียงของเขาเสื่อมเสีย

 

หมวดหมู่:บุคคลที่เกิดในปี พ.ศ. 2408
หมวดหมู่:เรื่องอื้อฉาวทางเพศ
หมวดหมู่:ประธานาธิบดีสหรัฐ
หมวดหมู่:รัฐโอไฮโอ
หมวดหมู่:นักการเมืองอเมริกัน
หมวดหมู่:พรรคริพับลิกัน (สหรัฐ)
หมวดหมู่:บุคคลจากรัฐโอไฮโอ
หมวดหมู่:ผู้รอดชีวิตจากการลอบสังหาร
ดับเบิลยูดับเบิลยูอี อินเตอร์คอนติเนนทัลแชมเปียนชิพ

**ดับเบิลยูดับเบิลยูอี อินเตอร์คอนติเนนทัลแชมเปียนชิพ** () เป็นหนึ่งในแชมป์รองของดับเบิลยูดับเบิลยูอีร่วมกับแชมป์ดับเบิลยูดับเบิลยูอี ยูไนเต็ดสเตทส์แชมเปียนชิปของฝั่งสแมคดาวน์

เข็มขัดเส้นนี้ก่อตั้งขึ้นโดยดับเบิลยูดับเบิลยูเอฟเมื่อวันที่ 1 กันยายน ค.ศ. 1971 อันเป็นผลมาจากการรวมแชมป์ ดับเบิลยูดับเบิลยูเอฟ นอร์ธ อเมริกัน เฮวีเวต แชมเปียนชิป กับเซาท์ อเมริกัน เฮวีเวต แชมเปียนชิป โดยมีแพต แพตเตอร์สัน เป็นแชมป์คนแรก

## หมายเหตุ

## อ้างอิง




## แหล่งข้อมูลอื่น
* Official WWE Intercontinental Title History
* WWE Intercontinental Championship History 
* Wrestling-Titles.com: Intercontinental Championship
* WWE Intercontinental Title Belts: A Guide to the Gold 

หมวดหมู่:เข็มขัดของดับเบิลยูดับเบิลยูอี
คามีเลี่ยนแมน

**คามีเลี่ยนแมน**  เป็นนวนิยายอิงประวัติศาสตร์ บทประพันธ์ของปองพล อดิเรกสาร โดยผู้ประพันธ์มีความตั้งใจเขียนเป็นสี่ตอน แบ่งเป็นตอนละเล่ม ปัจจุบันได้รับการตีพิมพ์แล้วจำนวน 3 ตอน ได้แก่ คามีเลี่ยนแมน (เล่มแรก) คามีเลี่ยนแมน กับ "จิ้งจอกทะเลทราย" และคามีเลี่ยนแมน กับ "ขบวนการเสรีไทย"

## เนื้อเรื่องย่อ
* **คามีเลี่ยนแมน ตอนที่ 1** เรื่องราวกำเนิดตัวเอกเชื้อสายอเมริกันของเรื่อง คือ คามีเลี่ยนแมน เอลคานา มาร์รีส ที่เกิดและเติบโตบนเกาะมาดากัสการ์ โดยการเลี้ยงดูของบาทหลวงชาวอังกฤษ และชาวเกาะมาดากัสการ์ และได้เข้าช่วยเหลือกองทัพอังกฤษทำสงครากับฝรั่งเศสวิคชี ในสางครามโลกครั้งที่ 2 จนได้เข้ารับราชการในกองทัพนาวิกโยธินแห่งอังกฤษ
* **คามีเลี่ยนแมน กับ "จิ้งจอกทะเลทราย"** เรื่องราวการปฏิบัติการในสมรภูมิแอฟริกาเหนือของตัวเอก ในการรับหน้าที่เข้าเป็นสายลับในกองทัพของจอมพลเออร์วิน รอมเมล แม่ทัพเยอรมันสมญาว่า "จิ้งจอกทะเลทราย"
* **คามีเลี่ยนแมน กับ "ขบวนการเสรีไทย"** เรื่องราวการปฏิบัติการครั้งแรกของตัวเอกในภาคพื้นเอเชีย ในการเข้าไปรับหน้าที่ค้นหาหมอชาวอังกฤษที่เข้ามาในประเทศไทย ก่อนการบุกของญี่ปุ่น
* **คามีเลี่ยนแมนในอเมริกา** (ยังไม่ตีพิมพ์)

## ลำดับเหตุการณ์สำคัญ
* พ.ศ.**** นักสัตววิทยา*มาร์รีส และนักพฤษศาสตร์ ชาวอเมริกัน เดินทางไปศึกษาและวิจัยที่เกาะมาดากัสการ์ และตัดสินใจแต่งงานกันบนเรือระหว่างการเดินทางไปนั้น
* พ.ศ.****เข้าพักที่โบสถ์ของบาทหลวงชาวอังกฤษ และเริ่มต้นศึกษาเกาะมาดากัสการ์ ฝั่ง**
* พ.ศ. **** ย้ายไปศึกษาและวิจัยฝั่ง** //ตั้งครรภ์
* พ.ศ. **** เกิดอุบัติเหตุในระหว่างการศึกษาและวิจัย ทำให้คนพ่อเสียชีวิต คนแม่ให้กำเนิดเอลนาคา มาร์รีส
* (อยู่ในระหว่างแก้ไขเนื้อหาและรายละเอียดที่ถูกต้อง)

## ตัวละครหลัก
* เอลนาคา มารีส เชื้อสายอเมริกัน สมญานาม คามีเลี่ยนแมน
* บาทหลวงชาวอังกฤษเอเดรียน ไลล์แห่งหมู่บ้านเบโกพาก้า-มาดากัสการ์ ผู้ให้การเลี้ยงดูและการศึกษาแก่ตัวเอก
* ร้อยเอกโทมัส ฮอลล์ แห่งกองทัพนาวิกโยธินอังกฤษ
* ร้อยเอกจาคส์ ออเบรย์(จาร์แด็ง) แห่งกองทัพบกฝรั่งเศส

## ดูเพิ่ม

* ปองพล อดิเรกสาร
* มาดากัสการ์
* สงครามโลกครั้งที่สอง
* ขบวนการเสรีไทย

หมวดหมู่:นวนิยายอิงประวัติศาสตร์
หมวดหมู่:นวนิยาย
หมวดหมู่:วรรณกรรมไทย
หมวดหมู่:วรรณกรรมภาษาอังกฤษ
ลินา เมดินา

**ลินา เมดินา** (; ; เกิด 23 กันยายน ค.ศ. 1933) เป็นหญิงชาวเปรูซึ่งให้กำเนิดบุตรในขณะที่อายุน้อยที่สุดในประวัติศาสตร์ ในวันที่ 14 พฤษภาคม ค.ศ. 1939 ในขณะที่เธอมีอายุ 5 ปี 7 เดือน 21 วันเท่านั้น จากการประเมินทางการแพทย์เกี่ยวกับการตั้งครรภ์ของเธอ เธออายุน้อยกว่าห้าปีขณะตั้งครรภ์ ซึ่งอาจเกิดจากอาการวัยแรกรุ่นแก่แดด

## ประวัติ
ลินา เมดินา เกิดเมื่อวันที่ 23 กันยายน ค.ศ. 1933 ในเมืองTicrapo แคว้นวังกาเบลิกา ประเทศเปรู เป็นบุตรของ Tiburelo Medina และ Victoria Losea

ในขณะที่เธออายุ 5 ปี บิดาและมารดาของเธอได้นำลินามาตรวจร่างกายที่โรงพยาบาลเพราะมีร่างกายที่บวมผิดปกติ พ่อแม่คิดว่าเธออาจเป็นเนื้องอก แต่เมื่อตรวจแล้ว แพทย์วินิจฉัยว่าเธอไม่ได้เป็นเนื้องอก แต่กำลังตั้งครรภ์ 7 เดือน เธอถูกส่งไปยังโรงพยาบาลในกรุงลิมา เมืองหลวงของเปรู เพื่อตรวจสอบโดยละเอียดอีกครั้ง และผลการตรวจร่างกายโดยละเอียดก็ยังยืนยันว่าเธอตั้งครรภ์

1 เดือนครึ่งต่อมา เธอก็คลอดบุตรชายในวันที่ 14 พฤษภาคม ค.ศ. 1939 (พ.ศ. 2482) โดยการผ่าตัดคลอด และได้เด็กผู้ชายที่มีน้ำหนัก 2.7 กิโลกรัม ใช้ชื่อว่า เฆราร์โด (Gerardo) ต่อมาได้มีการตรวจสอบประวัติทางกายของลินา พบว่า เธอเริ่มมีประจำเดือนครั้งแรกในขณะอายุเพียง 8 เดือน และเริ่มมีหน้าอกในขณะอายุ 4 ปี และกระดูกเชิงกรานพัฒนาจนเต็มที่เหมือนผู้ใหญ่ขณะอายุ 5 ปี

ลินาและเฆราร์โดถูกบิดามารดาทำให้คิดว่าเป็นพี่น้องกัน และทั้งคู่เติบโตขึ้นมาอย่างมีสุขภาพแข็งแรง ก่อนที่พ่อแม่จะบอกความจริงแก่ทั้งคู่ในอีก 10 ปีต่อมา

สำหรับพ่อของเฆราร์โด ลินาไม่เคยออกมาเปิดเผยว่าเป็นใคร มีข้อสันนิษฐานว่าเธออาจรู้แต่ไม่อยากบอกแก่สาธารณะ หรือเธออาจจะไม่รู้ก็ได้ เพราะสมัยนั้นไม่มีเทคโนโลยีการตรวจดีเอ็นเอ แต่บิดาของเมดินาคือผู้ต้องสงสัยอันดับหนึ่ง เขาถูกจับกุมในข้อหาข่มขืน แต่ต่อมาก็ถูกปล่อยตัวเพราะหลักฐานไม่เพียงพอ

เมื่อโตขึ้น ลินาได้เข้าทำงานในคลินิกของดร.โลซาดา (Dr. Lozada) นายแพทย์ผู้ทำคลอดให้เธอ ดร.โลซาดา ได้ช่วยส่งเสียให้เฆราร์โดเรียนจนจบชั้นมัธยม ต่อมา เธอได้แต่งงานกับราอุล ฆูราโด (Raúl Jurado) และมีลูกด้วยกันอีกคนหนึ่งใน ค.ศ. 1972 (พ.ศ. 2515) แต่เธอไม่ได้เปิดเผยชื่อบุตรคนที่สอง

สำหรับเฆราร์โดได้มีชีวิตอย่างแข็งแรง แต่ได้เสียชีวิตลงอย่างกะทันหันใน ค.ศ. 1979 (พ.ศ. 2522)

หลังจากที่ลินาทราบความจริงของเฆราร์โด เธอก็ไม่เปิดเผยตัวแก่สาธารณชนอีกเลย ถึงแม้ใน ค.ศ. 2002 (พ.ศ. 2545) สำนักข่าวรอยเตอร์สจะติดต่อไปหาเธอเพื่อขอสัมภาษณ์เธอ แต่เธอก็ปฏิเสธ และในปี ค.ศ. 2017 ในขณะที่ไปสัมภาษณ์ลินา ขณะ อายุ 85 ปี ได้เผยแพร่รูปของลินาซึ่งเป็นรูปล่าสุดของลินา ซึ่งลินาไม่เคยเปิดเผยตัวตนที่แท้จริงของพ่อของเฆราร์โด หรือแม้แต่การพูดคุยซึ่งลินาไม่พูดคุยเกี่ยวกับการคลอดบุตรเมื่ออายุได้ 5 ขวบ

ปัจจุบันเธอยังมีชีวิตอยู่ และใช้ชีวิตอยู่ในชุมชนแออัดในกรุงลิมา

## อ้างอิง

หมวดหมู่:พัฒนาการของมนุษย์
หมวดหมู่:ชาวเปรู
ดอกดิน (พืช)

**ดอกดิน** () ชื่ออื่นๆคือ ดอกดินแดง ซอซวย ปากจะเข้ สบแล้ง หญ้าดอกขอ เป็นพืชขนาดเล็ก ไม่มีใบ มีชีวิตอยู่แบบกาฝาก ต้นเป็นปุ่มปมเบียนอยู่กับรากไม้หรือหญ้า ลำต้นเกาะอยู่ตามรากไม้ใต้ดิน เช่นรากไผ่หรือรากหญ้าคา  ก้านดอกสีขาวนวล ดอกโผล่มาเหนือดิน กลีบดอกเป็นหลอด สีม่วงเข้ม ตอนปลายเป็นแฉก พบในที่ร่มและชื้นช่วงฤดูฝน  

ในดอกมีสารสีดำชื่อออคิวบิน ใช่แต่งสีดำในขนมบางชนิดเช่นขนมดอกดิน โดยนำดอกสดไปผึ่งแดดพอหมาด แล้วสับรวมกับแป้งข้าวเหนียว แป้งข้าวเจ้า และกะทิ ขนมนี้ถ้าใส่ดอกดินอย่างเดียว จะไม่เป็นสีดำ แต่เป็นสีน้ำตาลคล้ายกาแฟ ใส่มากขึ้นทำให้ขนมขื่น จึงแต่งสีดำด้วยกาบมะพร้าวเผาไฟ แล้วนำไปนึ่งให้สุก

## อ้างอิง
* วันดี กฤษณพันธ์. สมุนไพรสารพัดประโยชน์. กทม. คณะเภสัชศาสตร์ มหาวิทยาลัยมหิดล. 2538
* เส้นทางขนมไทย. กทม. แสงแดด. 2553. หน้า 93 - 95

หมวดหมู่:วงศ์ดอกดิน
หมวดหมู่:พืชที่รับประทานได้
หมวดหมู่:พืชเบียน
น้ำนมราชสีห์

**น้ำนมราชสีห์** () เป็นพืชล้มลุก ลำต้นแผ่ไปตามดิน ลำต้นและใบมีขน ยางสีขาวคล้ายน้ำนม ใบเดี่ยว ออกตามข้อเป็นคู่ ดอกออกระหว่างใบกับลำต้น ช่อแบบกระจุก ผลกลม แก่แตกเป็น 3 ซีก เมล็ดสีน้ำตาลเข้ม

ในทางสมุนไพร น้ำนมราชสีห์ทั้งต้นมีรสขม ทำให้เกิดน้ำนม ต้นตากแห้งแล้วคั่วนำมาชงน้ำมีฤทธิ์ขับปัสสาวะ สรรพคุณแก้ไข้จับสั่น อักเสบ ผื่นคัน ยางใช้กัดหูด และยังใช้รักษา บิด ขับปัสสาวะ แก้หืด ผื่นคัน หนองใน ปัสสาวะเป็นเลือด หูดตาปลา ถ่ายพยาธิ   องค์ประกอบทางเคมีที่สำคัญของน้ำนมราชสีห์ได้แก่ ฟลาโวนอยด์ โพลีฟีนอล แทนนิน ไตรเทอร์พีน ไฟโตสเตอรอล มีฤทธิ์ต้านแบคทีเรียหลายชนิด สารสกัดเมทานอลมีฤทธิ์ยับยั้ง *[[Bacillus cereus]]* และ *[[Pseudomonas aeruginosa]]* ได้ดี

## อ้างอิง

หมวดหมู่:พืชมีพิษ
หมวดหมู่:วงศ์ยางพารา
หมวดหมู่:สมุนไพร
หมวดหมู่:ไม้ล้มลุก
หมวดหมู่:พืชที่มีฤทธิ์ยับยั้งแบคทีเรีย
มหาปวารณา

center|thumb|397x397px|Buddhist devotees flying lanterns during Pravarana Purnima in Bandarban, Bangladesh. Copyright: www.dipsaikat.com

**วันมหาปวารณา** เป็นวันสำคัญในพุทธศาสนา ตรงกับวันสุดท้ายของการอยู่จำพรรษา 3 เดือน คือ วันขึ้น 15 ค่ำ เดือน 11 พระพุทธเจ้าทรงอนุญาตให้พระภิกษุทำการปวารณา คือ ยอมให้ว่ากล่าวตักเตือนซึ่งกันและกัน หมายถึงยอมมอบตนให้สงฆ์กล่าวตักเตือน ในข้อบกพร่องที่ภิกษุทั้งหลายได้เห็นได้ยิน หรือมีข้อสงสัย ด้วยจิตเมตตา เพื่อจักได้สำรวมระวังปรับปรุงแก้ไขตนเอง เพื่อความเจริญของพระธรรมวินัยและความผาสุกในการอยู่ร่วมกัน

วันที่พระสงฆ์ทำมหาปวารณานี้ เรียก "ตามที่เข้าใจกันทั่วไป" ว่า วันออกพรรษา

## ความเป็นมาของวันมหาปวารณา
ครั้งหนึ่ง มีภิกษุที่จำพรรษาในแคว้นโกศล ตั้งกติกาว่า จะไม่พูดกัน แต่ใช้วิธีบอกใบ้ หรือใช้มือแทนคำพูด  เมื่อออกพรรษาแล้วไปเฝ้าพระพุทธเจ้า พระองค์ตรัสถาม ทรงติเตียน และทรงอนุญาตการปวารณา คือ การอนุญาตให้ภิกษุอื่นว่ากล่าวตักเตือนกันได้ ภิกษุจำพรรษาแล้ว ย่อมปวารณากันด้วยเหตุ 3 ประการคือ
# โดยได้เห็น
# โดยได้ยิน ได้ฟัง
# โดยสงสัย

## วิธีปวารณา
ภิกษุเถระพึงห่มผ้าอุตราสงค์เฉวียงบ่า นั่งกระโหย่งประคองอัญชลีแล้วกล่าวปวารณา 3 ครั้งณาสูตร พระพุทธเจ้าทรงปวารณาแก่หมู่สงฆ์

คราวหนึ่งในพระวิหารบุพพาราม กรุงสาวัตถี พระพุทธเจ้าประทับอยู่กับภิกษุสงฆ์ 500 รูป ล้วนเป็นพระอรหันต์ในวันอุโบสถขึ้น 15 ค่ำเพื่อจะทรงทำปวารณา พระผู้มีพระภาคเจ้าตรัสแก่เหล่าภิกษุนั้นว่า จะติเตียนการกระทำทางกาย ทางวาจาของพระองค์บ้างหรือไม่ พระสารีบุตรตอบปฏิเสธเพราะพระองค์ยังทางที่ยังไม่เกิดให้เกิดขึ้น จากนั้นพระสารีบุตรก็กล่าวปวารณาให้พระพุทธเจ้าติเตียนท่าน พระผู้มีพระภาคเจ้ากล่าวปฏิเสธ เพราะพระสารีบุตรเป็นบัณฑิต เป็นผู้มีปัญญามาก พระสารีบุตรทูลถามอีกว่า พระองค์จะไม่กล่าวติเตียนการกระทำทางกาย ทางวาจา ของเหล่าภิกษุบ้างหรือ พระองค์กล่าวปฏิเสธ เพราะเหล่าภิกษุได้บรรลุวิชชา 3 อภิญญา 6 ได้อุภโตภาควิมุตติ และได้ปัญญาวิมุติเป็นพระอรหันต์

## เหตุที่ทำให้เป็นคนว่ายากและว่าง่าย

#
# เป็นผู้มักโกรธ มีความโกรธครอบงำแล้ว
# เป็นผู้มักโกรธ ผูกโกรธ
# เป็นผู้มักโกรธ มักระแวง
# เป็นผู้มักโกรธ เปอนุมานสูตร ธรรมที่ทำให้เป็นผู้ว่ายาก 16 ประการ
## เป็นผู้มีความปรารถนาลามก
## เป็น ล่งวาจาใกล้ต่อความโกรธ
# เมื่อก์ฟ้อง ไม่พอใจตอบในความประพฤติ
# เมื่อภิกษุผู้เป็นโจทก์ฟ้อง กลับปรักปรำโจทก์
# ภิกษุเป็นผู้ลบหลู่ ตีเสมอ
# ภิกษุเป็นผู้ริษยา ตระหนี่
# ภิกษุเป็นผู้โอ้อวด เจ้ามายา
# ภิกษุเป็นผู้กระด้าง ดูหมิ่นผู้อื่น
# ภิกษุเป็นผู้ถือแต่ความเห็นของตน ถือรั้นถอนได้ยาก

## อ้างอิง

## ดูเพิ่ม
* วันออกพรรษา

หมวดหมู่:พระวินัยบัญญัติ
หมวดหมู่:วันสำคัญทางศาสนาพุทธ
หมวดหมู่:ญัตติกรรมวาจา
หมวดหมู่:คำศัพท์ศาสนาพุทธ
หมวดหมู่:เทศกาลพุทธ
หมวดหมู่:วันสำคัญในเดือนตุลาคม
ศุภสิทธิ์ ชินวินิจกุล

**ศุภสิทธิ์ ชินวินิจกุล** (เกิด 10 พฤศจิกายน พ.ศ. 2535) ชื่อเล่น **ป๊อป** เป็นนักแสดง นักร้อง พิธีกรชาวไทย มีชื่อเสียงมาจากภาพยนตร์เรื่อง *[[ม.3 ปี 4 เรารักนาย]]* ของค่ายอาวอง โดยรับบทเป็น “นัท“ พระเอกในรุ่น ม.3 ซึ่งแสดงนำคู่กับ ชลธร ปรัชญารุ่งโรจน์ จากดูโอ้ ซิสก้า ซึ่งรับบทเป็น “แจน“ ซึ่งก่อนหน้านี้ป๊อปไม่เคยมีประสบการณ์ในวงการบันเทิงเลย แต่ได้เข้าวงการบันเทิงเนื่องจากการไปเรียนร้องเพลงที่โรงเรียนร้องเพลงสยาม และทีมงานอาร์เอสได้ชักชวนให้ไปทำสัญญาเป็นนักแสดงกันในที่สุด ทำให้ป๊อปได้รับเชิญไปร่วมรายการของทางอาร์เอส ที่ออกอากาศทางช่อง 5 อีกหลายรายการ

ป๊อปซึ่งแต่เดิมเป็นคนจังหวัดราชบุรีโดยกำเนิด และได้ย้ายมาอยู่ที่กรุงเทพมหานครขณะศึกษาอยู่ชั้นมัธยมศึกษาปีที่ 3 ด้านครอบครัวมีพี่สาว 1 คนอายุห่างกัน 11 ปี อดีตนักร้องที่มีผลงานด้านการร้องเพลงร่วมกับอาร์ม - วีรยุทธ จันทร์สุข และ เอี๊ยง - สิทธา สภานุชาติ สังกัดอาร์เอส ชื่อ Rookie BB จบการศึกษาระดับมัธยมศึกษา สายศิลป์-คำนวณ โรงเรียนสวนกุหลาบวิทยาลัย และจบการศึกษาระดับอุดมศึกษา คณะบริหารธุรกิจ มหาวิทยาลัยนานาชาติแสตมฟอร์ด (Stamford International University)

## ผลงาน
### ภาพยนตร์

|-
| 2552||  *[[ม.3 ปี 4 เรารักนาย]]*|| นัท
|}
### ละครโทรทัศน์

### พิธีกร
* พิธีกรรายการ *[[ทูไนท์ ไลฟ์]]* ช่อง 5 (เมษายน 2552- ปัจจุบัน)
* *[[มาสเตอร์คีย์]] คู่หูคู่เพลง* ช่อง 3 (ผลงานที่ร่วมแสดงออกอากาศในวันที่ 4,6,7 พฤษภาคม 2552)
* *[[ทีน พลัส โชว์]]* ช่อง 5 (ผลงานที่ร่วมแสดง ออกอากาศในวันที่ 24 เมษายน 2552,1,8 พฤษภาคม 2552)
* พิธีกร*รายการบอยทอย* ทาง ช่อง 5 (รูกกีบีบี)
### มิวสิควิดีโอ
* แสดงมิวสิควิดีโอเพลง เลิกกับฉันได้มั๊ย , เป็นเพื่อนเธอไม่ได้จริงๆ ของ ขนมจีน กุลมาศ ลิมปวุฒิวรานนท์ (2552)
* แสดงมิวสิควีดีโอเพลง *อย่าไป (Don't go)* ของ แจม-ชลธร ปรัชญารุ่งโรจน์ (2560)

### โฆษณา
*  *มิรินด้า น้ำแดง* (ออกอากาศ เมษายน 2552)

## อ้างอิง

## แหล่งข้อมูลอื่น
*

หมวดหมู่:นักแสดงชายชาวไทย
หมวดหมู่:นักแสดงจากจังหวัดราชบุรี
หมวดหมู่:ศิลปินสังกัดอาร์เอส
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะบริหารธุรกิจ มหาวิทยาลัยนานาชาติแสตมฟอร์ด
คว่ำตายหงายเป็น

**คว่ำตายหงายเป็น** () เป็นพืชล้มลุก อวบน้ำ ใบเดี่ยว รูปไข่ โคนและปลายมน ขอบใบจักเป็นฟันตื้น ๆ เนื้อใบอวบหนา ออกดอกเป็นช่อที่ปลายยอด ดอกสีแดงและเขียว ทรงกระบอก ห้อยคว่ำลง ปลายเป็น 4 แฉก ผลเป็นพวง เมล็ดขนาดเล็ก

ในทางสมุนไพร ใช้ใบเผาไฟเล็กน้อย หรือตำพอกแผลไฟไหม้ น้ำร้อนลวก ฝี ตาปลา ใบตำคั้นน้ำแก้บิด ขับปัสสาวะ โรคไขข้ออักเสบ ใบมีรสเย็นเฝื่อน พอกฝีแก้ปวด น้ำคั้นจากใบผสมการบูร ทาถูนวดแก้เคล็ดขัดยอก 

จากการศึกษาทางวิทยาศาสตร์ปัจจุบันพบว่า มีสารต้านอนุมูลอิสระ ลดความดัน เบาหวาน ซึมเศร้า ป้องกันแผลในกระเพาะอาหาร คลายกังวล ต้านการชัก ลดการบีบตัวที่ไวของกระเพาะอาหาร รวมถึงต้านมะเร็ง รวมถึงใช้ยังประโยชน์ในทางพิธีกรรมต่าง ๆ เช่น เอาดอกไปไว้ในยุ้งข้าว บูชารถ ขึ้นบ้านใหม่ เอาใบใส่พานบายศรีสู่ขวัญบ่าวสาว ทำขวัญนาค และปลูกไว้เพื่อความเป็นมงคล

คว่ำตายหงายเป็น ยังมีชื่ออื่น ๆ อีกมากมาย เช่น ต้นตายใบเป็น, ต้นตายปลายเป็น, กระลำเพาะ, นิรพัตร, เบญจฉัตร, กะเร, มะตบ, ล็อบแล็บ, ลุบลับ, ลุมลัง, ตาวาร (3 จังหวัดชายแดนภาคใต้), ประฉู่ชิคะ (ภาษากะเหรี่ยง), ค้ำ (อำเภอนาแห้ว), ปู่ย่า (อำเภอภูหลวง), ประเตียลเพลิง, เพรอะแพระ, ยาเท้า, ส้มเช้า, หญ้าปล่องไฟ, หญ้าหวาน (ภาษาไทใหญ่) และผักเบี้ยใหญ่ 

## อ้างอิง

## แหล่งข้อมูลอื่น

หมวดหมู่:พืชมีพิษ
หมวดหมู่:วงศ์กุหลาบหิน
หมวดหมู่:สมุนไพร
หมวดหมู่:ไม้ล้มลุก
หมวดหมู่:พืชที่มีฤทธิ์ต้านอนุมูลอิสระ
อู้ตั่น

**ตั่น** (; ; 22 มกราคม พ.ศ. 2452 – 25 พฤศจิกายน พ.ศ. 2517) หรือที่เรียกร่วมกับคำนำหน้าชื่อว่า **อู้ตั่น** () เป็นนักการทูตชาวพม่า และเป็นเลขาธิการองค์การสหประชาชาติใน ค.ศ. 1961 ถึง 1971 เป็นเวลา 10 ปีกับอีกหนึ่งเดือน

อู้ตั่นเสียชีวิตเมื่อวันที่ 25 พฤศจิกายน ค.ศ. 1974 ที่นครนิวยอร์ก สหรัฐ ด้วยโรคมะเร็งปอด รวมอายุได้ 65 ปี

## ชีวิตช่วงต้น

ตั่นเป็นลูกคนแรกจากลูกชายสี่คนที่เกิดในป้านตะนอ บริติชพม่า จากครอบครัวเจ้าของที่ดินที่ร่ำรวยปานกลางและพ่อค้าข้าว Po Hnit พ่อของเขา ซึ่งจบการศึกษาที่โกลกาตา เป็นบุคคลเดียวในเมืองที่สามารถพูดภาษาอังกฤษได้คล่องแคล่ว โดยเป็นคนก่อตั้งสมาคมวิจัยพม่าและช่วยก่อตั้งหนังสือพิมพ์*[[เดอะซัน (ย่างกุ้ง)|เดอะซัน]]* (*สุริยะ*) ที่ย่างกุ้ง ถึงแม้ว่าสมาชิกครอบครัวของเขามีเชื้อสายพม่าและนับถือศาสนาพุทธ ตั่น-มหยิ่นอู้ (หลานชายของอู้ตั่น) รายงานว่า พ่อของตั่นมีบรรพบุรุษ "มาจากทั้งอินเดียและจีน พุทธและมุสลิม รวมทั้งกับไทใหญ่และมอญ" พ่อของเขาหวังว่าลูกชายทั้งสี่จะจบในระดับปริญญา Khant, Thaung และ Tin Maung กลายมาเป็นนักการเมืองและนักวิชาการ

ตั่นมีส่วนร่วมในการตีพิมพ์หนังสือพิมพ์และวารสารบางวส่วนภายใต้นามปากกา "Thilawa" และแปลหนังสือหลายเล่ม ซึ่งรวมไปถึงเล่มหนึ่งของสันนิบาตชาติ เขาได้แรงบันดาลใจจากเซอร์สแตฟฟอร์ด คริปปส์, ซุน ยัตเซ็น และมหาตมา คานธี ในช่วงวิกฤตการเมืองพม่า ตั่นอยู่ตรงกลางระหว่างกลุ่มชาตินิยมกับกลุ่มจงรักภักดีต่ออังกฤษ

## หมายเหตุ

## อ้างอิง

### บรรณานุกรม
* 
* 
* 
* 
* 
* 

## อ่านเพิ่ม
* 
* 
* Hanwong, L. (2014). ʻŪ than nai thāna lēkhāthikān ʻOngkān Sahaprachāchāt chāo ʻĒchīa khon rǣk [U Thant as the first Asian secretary-general of the United Nations]. In A. Khamson, T. Weerakietsoontorn & C. Khuntong (Eds.), *Yō̜n phinit phūsāng prawattisāt ʻĒchīa Tawanʻō̜k Chīang Tai* [Reflections on Makers of Southeast Asian History 2] (pp.&nbsp;131–63). Bangkok: Reviews of Southeast Asian History and Culture Project (TRF). (in Thai)
* 
* ลลิตา หาญวงศ์. “อูถั่นในฐานะเลขาธิการองค์การสหประชาชาติชาวเอเชียคนแรก.” ใน อรพินท์ คำสอน, ธิษณา วีรเกียรติสุนทร และชลธิชา ขุนทอง (บก.), *ย้อนพินิจผู้สร้างประวัติศาสตร์เอเชียตะวันออกเฉียงใต้ 2*. น. 131–63. กรุงเทพฯ: โครงการวิจัย “ปริทรรศน์ประวัติศาสตร์และวัฒนธรรมเอเชียตะวันออกเฉียงใต้ (สกว.), 2557.

## แหล่งข้อมูลอื่น

* U Thant papers  at the United Nations Archives 
*Official UNSG biography from the United Nations website

 

หมวดหมู่:เสียชีวิตจากมะเร็งปอด
หมวดหมู่:เลขาธิการสหประชาชาติ
หมวดหมู่:นักการทูตชาวพม่า
หมวดหมู่:บุคคลจากป้านตะนอ
หมวดหมู่:พุทธศาสนิกชนชาวพม่า
กระสัง

**กระสัง** () เป็นไม้ล้มลุก ขนาดเล็ก สูงประมาณ 25 เซนติเมตร ลำต้นสีเขียวใส ใบสีเขียวอ่อน รูปหัวใจ รูปร่างคล้ายใบพลู ต้นและใบอวบน้ำ ออกดอกเป็นช่อ ขนาดเล็ก คล้ายช่อดอกของพริกไทย เมื่อถูกบดขยี้จะส่งกลิ่นคล้ายมัสตาร์ด ในทางสมุนไพรใช้ตำพอกฝี

## ถิ่นอาศัย
กระสังเป็นพืชที่ออกดอกตลอดทั้งปี พบได้ในพื้นที่ร่มรื่นและชุ่มชื้นหลากหลายแห่งทั่วเอเชียและอเมริกา พืชชนิดนี้มักเติบโตเป็นกลุ่ม เจริญได้ดีในดินร่วนชื้นและสภาพอากาศเขตร้อนถึงกึ่งเขตร้อน

## การใช้ประโยชน์
กระสังถูกนำมาใช้ประโยชน์ในทางอาหารและเป็นสมุนไพรทางยา แม้ว่าจะส่วนใหญ่จะถูกปลูกเพื่อประดับตกแต่งเพราะใบที่สวยงามเป็นหลัก แต่พืชชนิดนี้ยังสามารถรับประทานได้ทั้งต้น ทั้งในรูปแบบปรุงสุกและดิบ

## เภสัชวิทยา
กระสังมีคุณสมบัติในการบรรเทาอาการปวด ซึ่งเชื่อว่าเกี่ยวข้องกับกระบวนการสังเคราะห์โพรสตาแกลนดิน พืชชนิดนี้อาจมีศักยภาพในการเป็นยาปฏิชีวนะที่ครอบคลุมหลากหลายชนิด ดังที่แสดงในการทดสอบกับ *[[Staphylococcus aureus]], [[Bacillus subtilis]], [[Pseudomonas aeruginosa]]* และ *[[Escherichia coli]]*&hairsp; นอกจากนี้ สารสกัดคลอโรฟอร์มจากใบแห้งของ *P. pellucida* ยังแสดงฤทธิ์ต้านเชื้อรา *[[Trichophyton mentagrophytes]]* ในการทดลองในหลอดทดลอง (*in vitro*)

กระสังได้รับการพิสูจน์ว่ามีฤทธิ์ต้านการอักเสบ (ในรูปแบบบวมของอุ้งเท้า) และฤทธิ์บรรเทาอาการปวดจากการทดลองในหนู

แม้ว่าพืชชนิดนี้อาจทำให้เกิดอาการคล้ายโรคหืดในผู้ที่มีประวัติแพ้เฉพาะต่อพืชชนิดนี้ แต่ยังไม่มีข้อมูลในรายงานใดที่บ่งชี้ถึงความเป็นพิษต่อมนุษย์

## การแพทย์ท้องถิ่น
การใช้กระสังในทางการแพทย์ท้องถิ่นนั้นมีความหลากหลาย พืชชนิดนี้ถูกใช้ในการรักษาอาการปวดท้อง, ฝี, สิว, ตุ่มหนอง, อาการปวดเกร็ง, เหนื่อยล้า, โรคเกาต์, ปวดศีรษะ, ความผิดปกติของไต และอาการปวดข้อรูมาติก ในประเทศโบลิเวีย ชนเผ่าอัลเตโญส (Alteños) ใช้พืชชนิดนี้ทั้งต้นเพื่อหยุดอาการตกเลือด และใช้ส่วนรากเพื่อรักษาอาการไข้ นอกจากนี้ยังใช้ส่วนที่อยู่เหนือดินเพื่อปกปิดบาดแผล ในภาคตะวันออกเฉียงเหนือของบราซิล พืชชนิดนี้ถูกใช้เพื่อลดระดับคอเลสเตอรอล ในกายอานาและแถบแอมะซอน พืชชนิดนี้เป็นที่นิยมในการใช้เป็นยาระงับอาการไอ, ยาทำให้ผิวนุ่ม และยาขับปัสสาวะ รวมถึงใช้รักษาโปรตีนในปัสสาวะ และใช้เป็นยาทาภายนอกสำหรับโรคผิวหนัง เช่น สิวและตุ่มหนอง ในภาคตะวันตกของไนจีเรียมีการใช้สารสกัดจากน้ำของพืชชนิดนี้เพื่อรักษาความดันโลหิตสูง, การติดเชื้อในทางเดินปัสสาวะ และอาการนอนไม่หลับ ในฟิลิปปินส์ พืชชนิดนี้เป็นหนึ่งในสมุนไพร 10 ชนิดที่กระทรวงสาธารณสุขแนะนำให้ใช้ โดยใช้ลดระดับกรดยูริก ซึ่งเป็นสาเหตุของโรคข้ออักเสบและเกาต์ สามารถใช้เป็นยาต้มดื่มหรือรับประทานสดในรูปแบบสลัด

## ชื่อทั่วไป
ภาษาอังกฤษมีชื่อเรียกกระสังว่า pepper elder, silverbush, rat-ear, man-to-man, clearweed (อเมริกาเหนือ)

## อ้างอิง

หมวดหมู่:ไม้ล้มลุก
หมวดหมู่:สมุนไพร
หมวดหมู่:วงศ์พริกไทย
หูปลาช่อน

**หูปลาช่อน** (; ) เป็นไม้ล้มลุก ลำต้นตั้งตรงสูง 10 -45 เซนติเมตร ปลายใบแหลมเรียว โคนใบกว้างรูปไข่ ขอบใบหยักเว้า หลังใบสีเขียวเข้ม ท้องใบสีม่วงแดง ดอกออกเป็นช่อกลางลำต้น ช่อหนึ่งแยกเป็น 2 แขนง ดอกสีแดง ขนาดเล็ก ผลมีเปลือกแข็ง

ในทางสมุนไพร รากสดนึ่งกับเนื้อหมูแก้ตานขโมย ต้นสดต้มน้ำดื่มเป็นยาแก้เจ็บคอ ทอนซิลอักเสบ ต้นสดตำคั้นน้ำพอกบริเวณที่เป็นฝี แก้บวมน้ำ ยานี้ห้ามใช้ในหญิงมีครรภ์

## ภาพ

ไฟล์:Emilia sonchifolia (Sadamandi) in Hyderabad, AP W IMG 0421.jpg|ในไฮเดอราบัด อินเดีย 
ไฟล์:Emilia sonchifolia (Sadamandi) in Hyderabad, AP W IMG 0416.jpg|ในไฮเดอราบัด อินเดีย . 


## อ้างอิง

หมวดหมู่:วงศ์ทานตะวัน
หมวดหมู่:ไม้ล้มลุก
หมวดหมู่:สมุนไพร
ชาช่า อัลเทอร์เมท

**ชาช่า อัลเทอร์เมท** (เกิด 27 สิงหาคม พ.ศ. 2521) ชื่อเล่น **ชาช่า** อดีตนักแสดงชาวไทยลูกครึ่ง-อังกฤษ และเป็นน้องสาวของแพทริค อัลเทอร์เมท อดีตนักแสดงและนายแบบชาวไทยเช่นกัน

## ประวัติ
เข้าสู่วงการบันเทิงโดยการถ่ายโฆษณา และได้ถ่ายแบบลงหนังสือ *พจน์ อานนท์* จากนั้นมีผลงานภาพยนตร์กับทางไฟว์สตาร์ อย่างภาพยนตร์เรื่อง *[[ตุ๊ต๊ะ ต๋อมแต๋ม สุภาพบุรุษตัว ต.]]* แสดงคู่กับ สมชาย เข็มกลัด ออกฉายปี 2537 จากนั้นชาช่าก็แสดงภาพยนตร์ทั้งบทนางเอกและแสดงสมทบในหลายเรื่อง อย่าง  *กู๊ดบายซัมเมอร์ เอ้อเฮอ เทอมเดียว* (2539) แสดงร่วมกับ จอห์น ดีแลน (รับบทสมทบ) , *สติแตกสุดขั้วโลก* (2539) กำกับโดยพจน์ อานนท์  หนังทำเงินถึง 48 ล้านบาท , *อุแว้สวรรค์ มหัศจรรย์ข้ามโลก* (2540) ปี 2540 แสดงนำคู่กับ อัษฎา พานิชกุล กำกับ โดย ปัญญา นิ่มเจริญพงศ์ ,*ลับแลคนมหัศจรรย์* (2540) แสดงคู่กับสุระ ธีระกล และผลงานภาพยนตร์สะท้อนปัญหาวัยรุ่น ความรุนแรง เรื่อง *[[18 ฝนคนอันตราย]]* ออกฉายปี 2540 ซึ่งทำให้เธอได้รับรางวัลชมรมวิจารณ์บันเทิง ครั้งที่ 6 ประจำปี 2540 ในสาขาผู้แสดงสมทบหญิงยอดเยี่ยม

ด้านชีวิตส่วนตัวชาช่า แต่งงานใช้ชีวิตคู่กับสามีต่างชาติต่างวัย

## ผลงาน
### ภาพยนตร์

### ละครโทรทัศน์

### ละครเวที

* แด่ฝัน...จากกวีไร้ชีพ (2540) ชมรมศิลปการแสดง มหาวิทยาลัยอัสสัมชัญ โครงเรื่องจากภาพยนตร์ Dead Poets Society

### มิวสิควีดีโอ
* เพลง คนใกล้ตัว ของ อชิตะ ปราโมช ณ อยุธยา (2537)
* เพลง เป็นอย่างนี้อีกนานไหม ของ ลิฟท์-ออย (2537)

### พิธีกร
* 2540 มายาทีวี ช่อง 9
### โฆษณา
* ออยล์ออฟอูลาน

## อ้างอิง

## แหล่งข้อมูลอื่น
* 

หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:นักแสดงวัยรุ่นชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:ชาวไทยเชื้อสายอังกฤษ
อรจิรา แหลมวิไล

**อรจิรา แหลมวิไล** (เกิด 14 กุมภาพันธ์ พ.ศ. 2528) ชื่อเล่น **แป้ง** เป็นนักแสดง นางแบบ พิธีกรชาวไทย เข้าวงการจากการที่ได้มีโอกาสทดสอบหน้ากล้องในวัย 18 ปี ก่อนจะโด่งดังจากภาพยนตร์เรื่อง สายล่อฟ้า ซึ่งเป็นผลงานเรื่องที่สองของแป้ง หลังเรื่องแรก สุริยันจันทรา หนังฟอร์มยักษ์ ซึ่งไม่ประสบความสำเร็จเท่าที่ควร

## การศึกษา
* ระดับประถมศึกษา: โรงเรียนวัฒนาวิทยาลัย
* ระดับมัธยมศึกษา: นิวซีแลนด์
* จบการศึกษาระดับปริญญาตรีจากมหาวิทยาลัยธรรมศาสตร์ คณะพาณิชยศาสตร์และการบัญชี สาขาวิชาบริหารธุรกิจ ภาคภาษาอังกฤษ ปีการศึกษา 2550

## ชีวิตส่วนตัว
ด้านชีวิตส่วนตัวก่อนหน้านี้เธอเคยคบหากับ ภูริ หิรัญพฤกษ์, เกริกพล มัสยวาณิช, ระฟ้า ดำรงชัยธรรม ก่อนทำพิธีหมั้นกับ ร้อยตำรวจเอกทรงพันธุ์ กุลดิลก บุตรชายของพลตำรวจโทชัชจ์ กุลดิลก หลังทั้งคู่คบหากันได้ 2 ปี จัดพิธีเมื่อวันเสาร์ ที่ 29 กันยายน พ.ศ. 2555 ที่ห้องเลิศวนาลัย บอลลูม โรงแรมสวิสโซเทลฯ ต่อมา ได้ทำพิธีมงคลสมรสเมื่อ วัน อาทิตย์ ที่ 7 ตุลาคม พ.ศ. 2555 ที่ห้องลอนดอน โรงแรมพลาซ่าแอทธินี โดยมีอนุสรณ์ อมรฉัตร เป็นประธานในงาน

ในวันที่ 25 มีนาคม พ.ศ. 2558 แป้ง อรจิราได้ออกมาให้สัมภาษณ์ว่าเธอได้หย่าร้างกับสามีแล้ว เนื่องจากทัศนคติและการใช้ชีวิตที่ไม่ตรงกัน

หลังจากนั้นเธอคบหากับ รณเดช วงศาโรจน์ แต่ก็เลิกรากันไป

ปัจจุบันแต่งงานใหม่กับนักธุรกิจหนุ่มชาวสิงคโปร์ ชื่อ ไลโอเนล ลีและมีบุตรสาวชื่อว่า น้องเลอา คลอดเมื่อวันที่  ที่ประเทศสิงคโปร์

## ผลงานการแสดง
### ละครโทรทัศน์

### ภาพยนตร์
* สุริยะฆาต รับบท จิรัตติกาล
* สายล่อฟ้า รับบท น้องหนู 
* มือปืนดาวพระเสาร์ รับบท พาวเดอร์ (รับเชิญ)
* บอดี้ศพ #19 รับบท เอ๋
* สีเรียงเซียนโต๊ด (2557) รับบท แฟนของโต๊ด
* ออนซอนเด (2562) รับบท หนู
* ดอยบอย (2566) รับบท ส้ม
* อีต่องปิล็อก (2569) รับบท แก้ว

### มิวสิกวิดีโอ
* รักกันให้ดี ของ SANE
* ฉันมีค่าแค่ไหน ของ พีซเมคเกอร์
* สุดท้าย ของ พีซเมคเกอร์
* ใจจะขาด ของ อาร์ เดอะสตาร์ 
* คนไม่ดีก็มีหัวใจ ของ AB Normal
* หวาน ของ เซลล์ส วงดนตรีจากประเทศลาว
* วันนั้นอย่าลืมวันนี้ ของ พลพล พลกองเส็ง
* โลเล ของ Area
* ฉันยังห่าง ของ พลพล พลกองเส็ง
* รักแพ้ แม้ใกล้ชิด ของ แก้ม เดอะสตาร์
* นารีพิฆาต ของ ดัง พันกร

### พิธีกร
* พ.ศ. 2556 - 2557 - ชิงร้อยชิงล้าน ซันไชน์ เดย์ (13 ตุลาคม 2556 , 22 ธันวาคม 2556 , 23 มีนาคม 2557 , 6 เมษายน 2557)
* พ.ศ. 2564 - ช่างแป้ง EP.1 ทางช่อง YouTube:PANG ORNJIRA

### กรรมการ
*แก๊งนักสืบรายการ I Can See Your Voice Thailand นักร้องซ่อนแอบ

## รางวัล
Top Talk-About Actress 2011ดารานำแสดงหญิงที่ถูกกล่าวถึงมากที่สุด จาก มาลัยสามชาย จากงานประกาศ Mthai Top Talk-About 2011

## อ้างอิง

## แหล่งข้อมูลอื่น
* 
* 

หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นางแบบไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:พุทธศาสนิกชนชาวไทย